b'\n_START_ARTICLE_\nZaljubljeni zmaj 1\n_START_SECTION_\nInterpretacija pravljice\n_START_PARAGRAPH_\nPravljica govori o prijaznem zmaju Jan-Jon, ki se je zaljubil v \xc4\x8darovnico Karlino. Da bi se ji prikupil, ji je nabral najlep\xc5\xa1e ro\xc5\xbee, ki jih je na\xc5\xa1el in jo na skrivaj poljubil. \xc4\x8carovnici je bilo to zelo v\xc5\xa1e\xc4\x8d in tudi sama se je zaljubila v zmaja. Ni minilo veliko \xc4\x8dasa, ko se je \xc4\x8darovnica preselila k Zmaju v grad. Tam sta skupaj rajala in se veselila, medtem pa pozabila na svoje obveznosti. Tako Zmaj ni imel ve\xc4\x8d na njivi krompirja in zelja za jesti, \xc4\x8darovnica pa je pozabila na svoje skrivne ro\xc5\xbee in nebogljenega srnja\xc4\x8dka. Ko sta \xc4\x8dez \xc4\x8das spoznala, da nimata ni\xc4\x8desar ve\xc4\x8d za jesti, sta oba postajala \xc4\x8dedalje bolj nerazpolo\xc5\xbeena in sitna. Nato sta se za\xc4\x8dela prepirati. Zmaj, ki je prej zatrjeval, da ne bruha ognja se je tako ujezil, da je \xc4\x8darovnici osmodil lase in je morala zbe\xc5\xbeati. Zatekla se je v gozd in se naselila v zapu\xc5\xa1\xc4\x8deni hi\xc5\xa1ici pal\xc4\x8dkov. Oba sta bila zelo \xc5\xbealostna. Zmaj je spet posadil svoja polja. Dokler je bil jezen mu je nekako \xc5\xa1lo, a bolj ko je razmi\xc5\xa1ljal, je spoznal, da je za vse sam kriv in je \xc4\x8darovnico vedno bolj pogre\xc5\xa1al. Ko sta bila skupaj v gradu, se nikoli ni spomnil, da bi \xc5\xa1el na svoja polja. Prerasel jih je plevel in \xc4\x8de ni\xc4\x8d posadil tudi ni ni\xc4\x8d zraslo. Pri\xc5\xa1el \xc4\x8carovni\xc4\x8din rojstni dan in Zmaj ji je nabral najlep\xc5\xa1e ro\xc5\xbee in se ji opravi\xc4\x8dil. Pozabila sta na stare zamere in ostala prijatelja._NEWLINE_Pomembno vlogo v pravljici igra tudi muhasta \xc4\x8darovni\xc4\x8dina govore\xc4\x8da metla, ki jo opozarja in sku\xc5\xa1a obvarovati pred napakami. Pomemben citat, ko pravljica s spoznanjem dose\xc5\xbee svoj preobrat: \xc2\xa0\xc2\xbbSem ti rekla, da je zmaj, zmaj in ostane zmaj! Njegova polja je prerasel plevel, ljubezen so uni\xc4\x8dili prepiri! Od pesmi in petja se ne da \xc5\xbeiveti!\xc2\xab_NEWLINE_Najlep\xc5\xa1i citati:_NEWLINE_\xc2\xbbVse okrog nje se ji je zdelo lep\xc5\xa1e kakor drugokrati. Pesem pti\xc4\x8dkov bolj vesela, gozd prijaznej\xc5\xa1i, zdelo se ji je, kakor da se tudi sonce z njo smeje. Ta toplina \xe2\x80\x93 tako za\xc4\x8duti\xc5\xa1 ljubezen \xe2\x80\x93 Karlina se je zaljubila v Zmaja."\n_START_SECTION_\nZaljubljeni zmaj kot lutkovna igra:\n_START_PARAGRAPH_\nPravljica je prva avtorska predstava, ki je prva iz\xc5\xa1la tudi v knjigi in predstavlja temelj Mavri\xc4\x8dnega gledali\xc5\xa1\xc4\x8da, saj se je na za\xc4\x8detku ustvarjalne poti v letih 1985\xe2\x88\x921990 najve\xc4\x8dkrat izvajala. Do\xc5\xbeivela tudi tri knji\xc5\xbene izdaje (1988,1990, 2000), ki niso ponatisi, ampak je vsaka za sebe nova izdaja. Pravljica je bila prvi\xc4\x8d posneta v Vipavskem kri\xc5\xbeu leta 1992, iz\xc5\xa1la kot videokaseta in bila tudi predvajana na TV Slovenija. Ponovno je bila posneta v studiu TV Slovenija leta 2003._NEWLINE_Pravljica je kot predstava \xc5\xa1e vedno aktivna.'